## El Consell subvenciona amb 120.000 euros activitats de formació per a persones majors en les universitats públiques valencianes

*** La finalitat és millorar les capacitats formatives, la integració i el desenvolupament social de les persones majors de 55 anys**

El Consell ha autoritzat la subscripció de cinc convenis de col·laboració de la Conselleria d’Educació, Cultura, Universitats i Ocupació amb la Universitat de València (UV), la Universitat Politècnica de València (UPV), la Universitat d’Alacant (UA), la Universitat Miguel Hernández d’Elx (UMH) i la Universitat Jaume I de Castelló (UJI) amb l’objecte subvencionar la realització d’activitats dirigides al col·lectiu de persones majors durant el curs acadèmic 2023-24.

La Generalitat finança amb 24.000 euros cada una de les cinc universitats valencianes, i amb això impulsa la posada en marxa d’una oferta formativa dirigida al col·lectiu de persones majors de 55 anys que contribuïsca a millorar les seues capacitats, tant des d’un punt de vista de formació acadèmica com de la seua integració i desenvolupament social.

Amb el desenvolupament d’estes activitats es pretén crear un lloc de trobada intergeneracional en el qual l’alumnat compartisca una experiència cultural, a través de diferents matèries, impartides fonamentalment per personal docent universitari i complementades amb diferents activitats socioculturals.

Fecha: 23/07/2024